Lõpuaegade prohvetlikud märgid Dr. Baruch Korman
Kui küsiksite mu käest,
milline on kõige olulisem peatükk Piiblis
tänaseks päevaks,
mis aitaks meil mõista lõpuaegade sündmusi,
siis vastaksin Taanieli raamatu 8. peatükk.
Nii et, kui teil on Piiblid käepärast, palun teil avada Taanieli 8. peatüki.
Vaatame selle siinkohal kiiresti läbi,
kuid ma julgustan teid lugema ja uurima seda põhjalikumalt
veel ka omaette,
et leida sealt väga olulisi kirjakohti.
Enne aga veel, kui edasi läheme,
tahan öelda, et nimi Taaniel on väga oluline.
Taaniel tähendab heebrea keeles "Jumal on mu kohtunik".
See on printsiip, mida peaksime kõik rakendama oma elus.
Printsiip, et Jumal on me kohtunik
ja seetõttu on vaid Tema arvamus sinust see,
mis tõeliselt loeb.
Kui elad elu, mis austab Jumalat ja on Talle meelepärane
ning kuuletub Tema tõele,
siis Ta peab sind ka ustavaks
ja ütleb sulle: "Hästi tehtud mu hea ja ustav sulane!"
Kui aga lased teistel olla oma kohtunikuks -
st annad neile õiguse oma elu üle ja elad nende ootuste kohaselt,
kukud haledalt läbi.
Nii et vaatame koos Taanieli raamatu 8. peatükki.
Tahan, et vaataksime selle koos läbi.
Olgu meeldetuletuseks öeldud, et Taaniel oli pagenduses.
Ta ei viibinud mitte Juudamaal ega ka pühas linnas Jeruusalemmas,
vaid ta oli kusagil mujal.
Ta viibis meedialaste ja pärslaste iidses impeeriumis.
Mida me selle kohta teame?
Seda, et Taaniel - Jumala mees just selleks ajaks,
oli seal ja oli väga ebatavalises kohas.
Ta viibis Uulai jõe ääres.
Miks ta seal oli?
Samadel põhjustel kui Hesekiel, kui too samuti ühe jõe ääres viibis.
Taaniel tegi ka seda sama, mida Pauluski Apostlite tegudes,
kui ta viibis linnas, mis oli täielikult ebajumalateenistusele üle antud.
Ta kurvastas oma vaimus tänu sealsete inimeste pimedusele,
mis peegeldus sellest linnast.
Nii läks ta linnaväravaist välja jõe äärde,
leides seal sobiva koha, kus palvetada ja ülistada.
See on see, mida Taaniel tegi.
Ta ülistas Jumalat, sest see peatükk kinnitab seda hiljem.
Ja keset seda ülistust sündis, et ta sai ülimalt olulise nägemuse.
Selles peitub üks hea printsiip ka meie jaoks
ja see on järgmine:
Kui me ülistame Jumalat,
tulles Ta ette austuse, ülistuse ja kiitusega,
Teda kummardades,
siis see on üks parimaid aegu,
mil Jumal saab edastada oma tõde meie kaudu.
See tähendab, et jumaliku ja Talle meelepärase ülistuse vahel
on seos ilmutusega.
Taaniel oli seal jõe ääres ja vaatame, mida ta seal tegi?
Taanieli 8:3 ütleb:
"Ja ma tõstsin oma silmad üles ja vaatasin..."
Ta nägi ühe nägemuse.
Sööbides süviti neisse esimesse 3-4 salmi,
me näeme, et need viitavad nägemusele, mida ta nägi.
See kätkes endas sarnast sõnumit sellele,
mille Taaniel oli saanud 7. peatükis.
See puudutas maailma impeeriumi,
millest räägime lähemalt järgmises saates.
Kuid vaadates seda salmi, me näeme, et ta sai nägemuse jäärast.
Jäär tähendab heebrea keeles "looma" või "metsalist".
Piibli kontekstis aga,
mil iganes me näeme sõna "metsaline",
siis prohvetlikus mõttes tähendab see impeeriumi -
üht valitsusüksust.
Nii et siin oli üks jäär, kes tõusis esile.
Piiblit uurides on näha, et see jäär tuli idast
ja liikus nii läände, põhja kui lõunasse.
Ja kuhu iganes ta läks, mida ta tegi?
Ta oli barbarlik, orjastav ja inimesi tagakiusav
ning maailm tundis end tema ees abituna.
See metsaline on see, kes algatab aja,
mida me nimetame "sünnitusvaludeks"
ja mida mainisin oma kõige esimeses saates.
Nii et see metsaline ehk jäär tuleb idast
ja ma usun, et tegu on islamistliku impeeriumiga.
Muide, pean siinkohal näitama teile midagi.
Enamus piibliõpetlasi - on nad siis kristlased või juudid,
vaatavad seda Taanieli 8. peatükki
ja enamus neist jätavad selle minevikku.
Nad jätavad selle Aleksander Suure aega
ja kõigi nende aega, kes tulid peale teda.
Kuid see pole õige!
Las ma kinnitada seda Piibli endaga.
Kui vaadata näiteks Taanieli 8:17, siis vaatame, mida see ütleb.
Siin on selgelt öeldud:
"See nägemus tähendab viimset aega!”
Heebreakeelne sõna, mida siin kasutatakse, tähendab lõppu
Taanieli 8:19 aga on öeldud:
Vaata, ma annan sulle teada, mis sünnib sajatuse viimsel ajal..."
See nägemus, millest siin loeme, täitub Jumala vihaaja lõpus,
mis tähendab, et kogu ilmamaa ajastu lõpus.
Ja siis on seal 19. salmis veel öeldud: "Seatud ajal tuleb lõpp!"
Nii on meil selle teksti põhjal kolm näidet selle kohta,
et Taanieli 8. peatükk räägib peamiselt lõpuaegadest
ja Jumala viha väljavalamisest, peale mida Ta rajab oma Kuningriigi.
Kuid enne seda tõuseb üles üks armutu impeerium,
mis teeb, mida iganes ta soovib.
Uurides Piiblit lähemalt, me näeme,
et seal polnud mingit päästet.
Maa peal polnud kedagi,
kes suutnuks päästa selle impeerumi eest
või teha midagi selle vastu.
See liikus üle kogu maailma,
tuues kaasa hävingut, meeleheidet, surma ja julmust.
See on see, mida me Piiblist näeme.
Kuid siis me näeme veel midagi.
Me näeme, et ajal, mil Taavet püüdis endiselt mõista seda nägemust
juhtus see, et ta sai veel ühe nägemuse.
Ja see teine nägemus rääkis ühest teisest impeeriumist.
See rääkis ühest teisest metslasest,
kelleks oli kits.
See on nüüd oluline!
Selle kitse esiletulek on ootamatu.
St et keegi ei oska arvatagi,
et see metsaline võiks hiilida ümber olemasoleva impeeriumi
ja ometi ta ilmutab end.
Samas on siin midagi väga olulist.
Vaadates seda teksti lähemalt,
leiame me siit väga ebatavalise väljendi.
Siin on öeldud, et see sikk liigub mööda maad
ilma maad puudutamata.
Mida sellega püütakse öelda?
Kui siin on öeldud, et ta liigub mööda maad,
ilma, et ta puudutaks maad,
siis see tähendab, et tal on üks üleloomulik võime.
Võime liikuda mööda maad ilma seda puudutamata
tähendab, et ta liigub taevases sfääris.
Heebrea keeles viitab see üleloomulikule aspektile.
Ei, see pole Jumal. Hoopis vastupidi.
See saab olema täielik vastand pühadusele
ja täielik vastasseis taevalikele eesmärkidele.
Tegu on impeeriumiga, mis tõuseb esile otse põrgust.
Just see teema, millest esimeses saates rääkisime,
kui vaatasime Ilmutuse 6. peatükki
ja keskendusime neljandale ratsanikule,
keda nimetatakse surmaks ja kellele järgneb surmavald.
See on saatanlikku päritolu.
Me näeme Taanieli 8. ptk.i põhjal, et see teine koletis ehk kits
tuleb jäära ette -
lausa tormab talle kallale ja hävitab ta.
Siin on veel üks oluline tõde, mida pean teiega jagama.
Kui vaatate uuesti 8. ptk.'i, siis näete seal midagi.
Taanieli 8:20 ja 22 on juttu neist kahest impeeriumist.
Esimene neist ehk jäär...
Loeme sellest 20. salmist:
"Jäär, keda sa nägid, kellel oli kaks sarve,
on Meedia ja Pärsia kuningad."
Kui see peatükk, nagu meile on öeldud,
puudutab lõpuaegu,
siis kes on need meedialased ja pärslased tänapäeva kontekstis?
See peaks olema Iraan.
Las ma jagada teiega üht väga olulist printsiipi.
Kui me oleme jõudmas lõpuaegade ligi...
Ma ei pea siinkohal tingimata silmas neid viimast seitset aastat,
aga milleks peaksime me valmis olema lõpuaegade jõudes?
Peaksime olema valmis selleks, et vahetult enne neid seitset aastat
võtab Iraan...
Iraan muide on islamimaa.
Nii saab meile ka selgeks, et see on julm ja barbarlik impeerium,
mille juured on islamis
ja mis rohkem kui eales varem kiusab taga, tapab ja tekitab raskusi.
Kurb tõsiasi aga on see,
et nad tapavad rohkem araablasi kui keegi teine.
Muide, nad tapavad ka rohkem moslemeid,
sest me saame nägema islami ekstreemse laine tõusu,
mis tugineb šariaadile (islami usu-, õigus- ja moraalinormide kogu).
Kõik need aga, kes ei alistu sellele -
on nad siis araablased või mitte - vahet pole,
need tapetakse.
Seetõttu näeme ka täna nii palju terrorismi
nii Lähis-Idas kui Aafrikas.
See lihtsalt on nii.
Seega, võtmekaaluga prohvetlik indikaator
lõpuaegade kohta on Iraani esiletõusmine.
Muide, kui vaadata vaid mõne-aasta-tagusele ajale,
siis väga palju räägiti ISIS'st ehk islamiriigist.
Kogu maailm - nii USA kui Euroopa Liit
pöörasid väga sagedast tähelepanu ISIS'e tegevusele.
Samas kui tõeline sõnum on see, et ISIS on sisuliselt ära võidetud.
Samas kui Iraan on selle tulemusena laienenud.
Me näeme, kuidas Iraan on saavutanud suure mõjuvõimu.
Näiteks Iraagis.
Neil on ka suur mõjuvõim Liibanonis tänu ËHizb Allāh'ile.
Neil on mõju ka Süürias ning nad on teel ka Jeemenisse.
Me näeme ka,
kuidas Iraan püüab mõjutada Gaza sektoris olevaid terroriste.
Gazal on nii põhjas kui idas ühine piir Iisraeliga.
Nii et Iraan on kõikjal laiendamas oma mõju.
Süürias on täna palju pingeid
Iisraeli sõdurite (õhujõud ja sõjavägi) ja Iraani sõdurite vahel.
See kõik on selle prohvetluse täitumine,
mis räägib Iraani esile tõusmisest.
Kuid Iraan ei ole veel antikristuse impeerium,
nii nagu islam pole ka antikristuse religioon.
Me näeme Taanieli 8. ptk.'i põhjal veel ühe teise impeeriumi esiletulekut,
mis tõuseb esile ootamatult.
See impeerium on oma loomult saatanlik.
Vaatame, mida Taanieli 8:21 selle kohta ütleb.
"Karune sikk on Kreeka kuningas."
Et siis ühtpidi see ütleb, et tegu on Kreekaga.
Kui me aga piiraks kogu seda lugu vaid Kreeka rahvaga,
jääks me asja tegelikust tuumast palju ilma.
Me peame püüdma mõista, mida Taaniel selle all mõtles?
Heebrea keeles see "Kreeka"
räägib nii palju enamast, kui vaid Kreekast.
See on kui üks kate, mis katab kogu Euroopat.
Nii et see viimane impeerium, millest ka antikristus esile tõuseb,
saab olema Euroopa impeerium
ja see ei tohiks meid üllatada.
Sest kui vaadata lähemalt Taanieli raamatut,
siis seal on juttu metsalisest.
Ja kes on metsaline?
Oleme sellest juba rääkinud - impeeriumid.
Oleme juba rääkinud Babülonist, Meediast ja Pärsiast.
Oleme rääkinud ka kreeklastest ja Aleksander Suurest.
Ja siis veel üks - Rooma.
On ülimalt oluline mõista, et Taanieli vaatenurgast
tähistab Rooma kõige viimast impeeriumi.
Inimesed ütlevad: "See on küll keeruline,
sest Rooma pole ju viimane!"
Kuid meil on oluline mõista,
et nii Rooma kui Euroopa impeerium tõusevad koos esile.
See sünnib lõpuaegadel ja omab šokeerivat olemust,
millest räägime lähemalt järgmises saates.
Nii võime lõpuaegadel oodata Euroopa impeeriumi esile tõusmist,
mis surub "härja" maha.
Kuid siin on ka üks probleem.
Piiblit hoolikalt uurides, me näeme,
et see ütleb midagi selle impeeriumi kohta.
Lugedes Jumala Sõna, me näeme, et see impeerium teeb midagi.
Taanieli 8:8: "Ja sikk suurustas väga..."
See tähendab, et see sai suureks ja see ülendas ennast rohkesti.
Heebrea keeles tähendab see "väga, väga palju"
ja vaimses mõttes tähendab see "rohkesti rõhutatud".
"...aga kui ta oli vägevuse tipul, murdus võimas sarv
ja selle asemele kasvas neli suurt sarve
taeva nelja tuule poole."
Paljud inimesed arvavad,
et see "võimas sarv" viitab Aleksander Suurele
ja neljale valitsejale, kes tulid peale teda.
See võib ehk tõsi olla,
aga mõistmaks Taanieli,
peame me mõistma lõpuaegade olulisust
ja sellega seotud terminoloogiat.
Kui Taavet räägib taeva neljast tuulest,
siis käib jutt globaalsest olemusest,
mis levib nii põhja-lõunasse kui itta-läände.
Ehk siis, selle siku tugevus saab murtud,
aga see tugevus muudetakse ja see muutub maailma impeeriumiks,
mis valitseb sisuliselt kogu maailma üle.
Nägime juba me varasemates saadetes,
kuidas see viimane impeerium saab olema ülemaailmne impeerium.
Mida sellest oodata?
Edasi lugedes me näeme, et see suur impeerium astub sõtta...
Kellega?
Taevaste vägedega.
See astub sõtta, kuid tahan, et näeksite järgmist -
sellest ei piisa, kui öelda,
et tegu on Euroopa-põhise impeeriumiga.
Otsekui teatud mõttes ülestõusnud Rooma impeeriumiga.
Ei.
Selleks, et seda kõike õigesti mõista, peame vaatama üht teist kirjakohta.
Vaatame Ilmutuse 17, mis annab meile rohkem arusaamist,
kuidas tunda ära see kurjuse impeerium.
Ilmutuse 17 keskendub sellele koletisele
öeldes, et sel koletisel on 7 pead.
Nende seitsme pea kohta on öeldud, et need on kuningad või kuningriigid.
Miks see nii oluline on?
Vaatame seda koos - Ilmutuse 17:9-10.
"Ja on seitse kuningat: viis on langenud..."
Millised 5 kuningat või kuningriiki on langenud?
See on väga lihtne.
Minnes tagasi Ilmutuse raamatu vaatenurga juurde,
käib jutt Egiptusest, Süüriast, Babülonist, Meediast-Pärsiast
ja viiendaks Kreekast,
mis eksisteeris ka Johannese ajal, kes on kirjutanud Ilmutuse raamatu.
Need 5 on: Egiptus, Süüria, Babülon, Meedia-Pärsia ja Kreeka.
Kõik need impeerumid olid langenud Johannese ajal.
Jätkates salmiga 10'ga: "Üks on praegu..."
Jutt käib Roomast, kes valitses Iisraeli üle
ja enamuse tolle aja tsiviliseeritud maailma üle.
Rooma.
Nii et Rooma oli siis kuues impeerium.
Meile aga räägitakse seitsmest impeeriumist,
ehk siis kes see seitsmes on?
Siin on midagi väga huvitavat!
"...teine ei ole veel tulnud,
ning kui ta tuleb, siis ta peab jääma üürikeseks ajaks.
Ja metsaline, kes oli ja keda enam ei ole,
see on kaheksas, ja samas üks neist seitsmest..."
Nii et siin läheb asi konkreetsemaks.
Vaatame korra tagasi kogu loole.
Me teame, et 5 impeeriumi on langenud -
Egiptus, Süüria, Babülon, Meedia-Pärsia ja Kreeka.
Üks on veel jäänud ja see on Rooma
ning üks on veel tulekul, mis tuleb lühikeseks ajaks.
Siis ta läheb ära, aga tuleb samas ka tagasi.
Tegu on 8'nda ja viimasega, kes Taanieli 8. ptk.'i põhjal on sikk.
Siin on üks vastamist vajav küsimus.
Kes on see seitsmes impeerium,
kes tuleb ja on lühikest aega,
läheb siis ära ja tuleb jälle tagasi.
Mis on vastus?
Me ei saa olla dogmaatilised selles suhtes,
kuid usun siiski teatud Piibli kirjakohtadesse,
mis aitavad meil seda õigesti tõlgendada.
Mida me teame Egiptuse, Süüria, Babüloni, Meedia-Pärsia,
Kreeka ja Rooma kohta?
Me teame, et neil kuuel impeeriumil oli midagi ühist
ja see oli see, et nad kõik kiusasid taga juudi rahvast.
Kuulsite te?
Nad kiusasid taga juudi rahvast.
Nad kõik!
Kui aga küsiksin te käest,
kes oli kõige suurem juutide tagakiusaja,
siis ajalooliselt ja faktiliselt pole selles mingit kahtlustki -
selleks oli natsi impeerium ehk Saksamaa (ehk Kolmas riik).
Teate te muide, miks Hitles nimetas oma impeeriumi
Kolmandaks Riigiks?
Kaasaja õpetlased ütleksid,
et tänu kolmele eelnenud ajastule Saksamaa ajaloos,
mis eelnesid Hitleri ajale.
Kuid see pole tõsi ja lähtub ühe inimese ideest,
kes kirjutas raamatu ja uskus sellesse.
Hitler ise ei uskunud sellesse.
Hitler ise nägi end
kui mingi ülestõusnud juhina neist endistest impeeriumitest.
Kreeklaste või roomlaste seast.
See on see, kellena ta end nägi.
Ta nägi esimest Kreeka impeeriumi kreeklastena
ja teist roomlastena.
Mõlemad on eurooplased.
Nimetades end Kolmandaks Riigiks nägi ta end kolmandana.
Esimesed kaks olid Euroopa omad
ja nii pidi ka tema impeerium olema Euroopa oma.
Mida see kirjakoht meile veel ütleb?
Selleks, et mõista asju õigesti,
peame laskma Piiblil endal juhtida meid.
Seitsmenda impeeriumi kohta on öeldud, et kui ta tuleb,
siis ta peab jääma üürikeseks ajaks. (Ilm.17:10)
Üürikeseks ajaks.
See on üks oluline vihje.
Miks?
Taaskord - kui me vaatame Egiptuse, Süüria, Babüloni jne. peale,
siis me näeme kõik neid impeeriume,
kes pidasid vastu üsnagi arvestatava aja.
Nad valitsesid 100 ja 200 aastat või isegi 500 aastat.
Kui me aga vaatame Hitleri Kolmandat Riiki,
siis isegi, et ta kiusas juute taga nagu kõik need teisedki,
oli ta samas läbi aegade kõige hullem juutide tagakiusaja.
Samas eksisteeris natsi impeerium vaid lühikest aega.
Kui võrrelda seda kõigi eelpool mainitutega.
Ja siin ongi see vihje.
Ehk siis, me võime oodata "ülestõusnud" Euroopa impeeriumi,
millel on sarnasusi juba mainitud impeeriumitega.
Mis see sarnasus on?
Juutide tagakiusamine.
Mingem veel korraks tagasi Taanieli raamatu juurde.
Taanieli 12 - väga oluline peatükk.
Taanieli 12. ptk. räägib vaieldamatult lõpuaegadest.
See räägib kõigist sündmustest,
mis sillutavad teed Jumala Kuningriigi rajamisele.
Taanieli 12:1: "Ja sel ajal tõuseb Miikael,
see suur vürst, kes seisab su rahva laste eest."
Kes on see "su rahvas"?
Taanieli rahvas ehk juudid.
"Siis on kitsas aeg..."
Heebrea keeles on selleks kasutatud üht terminit,
mille võime leida ka Jeremija 30. peatükist.
Mäletate, ma rääkisin esimeses saates,
kuidas roheline värv on seotud kannatuste ja valuga?
Selleks on oma sõna, mida sageli ei tõlgita "rohelisena",
aga see on sõna, mis moodustub sõnast "yah-rohk"
ja mis tähendab heebrea keeles "roheline".
Jeremija nägi tulemas aegu,
kus mehed tõmbuvad suurest valust kägarasse.
"Kas mehed saavad siis sünnitada?" Muidugi mitte.
Kuid Jeremija küsis,
miks ta siis näeb kõiki mehi valust kägaras olevat?
Põhjus on see, et nad on valust rohelised.
See on see, mida piiblitekst ütleb.
Vaadake Jeremija 30:5-6.
Peale seda aga on seal öeldud:
"See on Jaakobile ahastuse aeg, aga ta päästetakse sellest."
See hädaaeg on see sama, millest Taaniel räägib Taanieli 12:1.
"Siis on kitsas aeg,
millist ei ole olnud rahvaste algusest peale
kuni selle ajani..."
Seega jutt käib juutide kõige hullemast kannatusajast.
Jeesus ütles seda sama Matteuse 24. peatükis.
Seal on juttu suurest kannatuste ja tagakiusu ajast,
nii et kõik need asjad jooksevad omavahel kokku.
Mida ma öelda tahan, on see, et saab tulema teine holokaust,
mille märke on juba üle kogu maailma näha.
Antisemitism Aafrikas, Aasias, Euroopas ja Põhja-Ameerikas.
Ka Austraalias.
See on pidevas kasvutrendis.
Kõik need lõpuaja teemad ja Iraani esiletõusmine
on prohvetlikud viited sellest, et lõpuajad on lähedal.
Järgmises saates vaatame lähemalt juudi rahva olulist rolli Iisraelis.
Kõike head ja rahu teile Iisraelist!
Tõlge: Anne-Ly Raukas